**Norges Blindeforbunds Ungdom**

**45. ordinære Landsmøte**

Tid: 3. – 5. september 2021.

Sted: Hurdal syn- og mestringssenter

Innhold

[Sak 1/21 Åpning 3](#_Toc84312861)

[Sak 2/21 Navneopprop 3](#_Toc84312862)

[Sak 3/21 Konstituering 5](#_Toc84312863)

[3.1 Dirigenter 5](#_Toc84312864)

[3.2 Referenter 5](#_Toc84312865)

[3.3 Tellenemnd 5](#_Toc84312866)

[3.4 Protokollunderskrivere 6](#_Toc84312867)

[3.5 Redaksjonskomite og resolusjonskomite 6](#_Toc84312868)

[Sak 4/21 Innkalling 6](#_Toc84312869)

[Sak 5/21 Forretningsorden 6](#_Toc84312870)

[Sak 6/21 Saksliste 7](#_Toc84312871)

[Sak 7/21 Tidsskjema 8](#_Toc84312872)

[Sak 8/21 Hilsninger 10](#_Toc84312873)

[Sak 9/21 Gjennomgang av ikke utsendte sentralstyreprotokoller 10](#_Toc84312874)

[Sak 10/21 Årsmeldinger 11](#_Toc84312875)

[10. 1 Årsmelding 2020 Norges Blindeforbunds Ungdom 11](#_Toc84312876)

[10.2 Årsmelding NBfU region Vest 11](#_Toc84312877)

[10.3 Årsmelding for NBfU Region Øst 11](#_Toc84312878)

[10.4 Årsmelding Norges Blindeforbunds Ungdom region Nord 11](#_Toc84312879)

[10.5 Årsmelding for Norges Blindeforbunds Ungdom region Midt 12](#_Toc84312880)

[Sak 11/21 Regnskap og revisjon 12](#_Toc84312881)

[11.1 Regnskap og balanse 2020 med noter 12](#_Toc84312882)

[11.2 Revisjonsberetningen for regnskapsåret 2020 12](#_Toc84312883)

[11.3 Muntlig foreløpig økonomisk orientering 2021 12](#_Toc84312884)

[Sak 12/21 Innsendte saker 13](#_Toc84312885)

[12.1 Orientering om styreinstruks 13](#_Toc84312886)

[12.2 Orienteringssak til landsmøte om målplan 2020-2022 13](#_Toc84312887)

[12.3 Orientering om resolusjoner fra 2020 13](#_Toc84312888)

[12.4 Representant fra NBfU i Norges Blindeforbunds sentralstyre 14](#_Toc84312889)

[12.5 Innkommende vedtektsendringsforslag 14](#_Toc84312890)

[12.6 Etiske retningslinjer for NBfU 27](#_Toc84312891)

[12.7 Høringsprosess for vedtektsendringsforslag 28](#_Toc84312892)

[12.8 Redegjørelse og spørsmålsrunde ifm. prosessen rundt mistillitsforslaget mot tidligere styreleder Kristoffer Lium 29](#_Toc84312893)

[Sak 13/21 Rapporter 31](#_Toc84312894)

[13.1. Rapport fra interessepolitisk utvalg 31](#_Toc84312895)

[13.2 Rapport fra internasjonalt utvalg 31](#_Toc84312896)

[Sak 14/21 Norges Blindeforbunds Ungdoms prinsipprogram 31](#_Toc84312897)

[Sak 15/21 Budsjett 2022 33](#_Toc84312898)

[Sak 16 Uttalelser/resolusjoner 34](#_Toc84312899)

[Bruk av ledsagerbevis og tilgjengelighetsmerke 34](#_Toc84312900)

[Modernisering av visuell profil 35](#_Toc84312901)

[Tilgjengeliggjør produktet, øk salget! 35](#_Toc84312902)

[Kontrollkomite 37](#_Toc84312903)

[Tilgjengelige menyer på restaurant 37](#_Toc84312904)

[Sammen er vi sterke 38](#_Toc84312905)

[Make Hurdal great again! Velkommen til Hurdal fornøyelsespark og mestringssenter! 38](#_Toc84312906)

[Kjøp av ledsagerbillett på nett 39](#_Toc84312907)

[Medlemsmøte 2.0, fra landsmøtet 2020 40](#_Toc84312908)

[Sak 17/21 Valg 43](#_Toc84312909)

[17.1 Valgkomiteens innstilling for 2021/2022 43](#_Toc84312910)

[17.2 Sentralstyret 43](#_Toc84312911)

[17.3 Valgkomite 46](#_Toc84312912)

[17.4 Representant med personlig stedfortreder til NBFs sentralstyre 47](#_Toc84312913)

[Sak 18/21 Avslutning 48](#_Toc84312914)

# Sak 1/21 Åpning

Sittende leder av sentralstyret, Magnus Kroken, ønsket alle velkommen til landsmøtet. Han hadde videre en kort oppsummering av styrets arbeid det siste året. Møtet ble satt kl. 16.11.

# Sak 2/21 Navneopprop

**Delegater:**

**Region Midt**

Sondre Nordland

Anna B. Kunzendorf

Noah Arnøy

Ernest Rudak

Silje Madelen Ingvaldsen

Jon Kristian Grønli (digitalt)

**Region Nord**

Katrin Kvæl Hasselberg

Synne Sandtrøen

Mariam Tartousy

Kevin Valberg

Martin Røhme

**Region Vest**

Maryell Owe Kleven

Jarle Austdal

Joakim Ramsland

Tina Sleire Sandvik

Marius Søvik

Knut Sørskår (digitalt)

**Region Sør**

Ellinor Hidle

Anna Eggen Skarbøvik

Thomas Peelen

Lena Gimse

**Region HedOpp**

Tom Kristian Johannessen

**Region Øst**

Henning Knudsen

William Skauen

Guro Helene Sørdalen

Kristoffer Lium

Trond Martin Hauge

Nora Sulejmani (digitalt)

**Andre medlemmer med talerett:**

Hanne Dybvig Dahlsveen (digitalt)

Heidi Verkland (digitalt)

**Sentralstyret:**

Magnus Kroken

Silje Solvang

Isabel Engan (digitalt)

Christian Thon

Ida Sødahl Utne

Ingvild Bye

**Møtefunksjonærer:**

Ann-Irene Dæhlin, referent.

Ida-Martine Trollnes, referent.

Terje Andre Olsen, dirigent.

Arild Røland, Dirigent.

**Administrasjon:**

Irene Elise Hamborg

Vilde Adolfsen

**Trygghetsgruppen:**

Anette Klein

Jørgen Støttum

**Fellesledsagere:**

Hanne Røksund Johannessen

# Sak 3/21 Konstituering

## 3.1 Dirigenter

Sentralstyrets innstiling: Terje Andre Olsen og Arild Røland.

**Vedtak:** Terje Andre Olsen og Arild Røland ble enstemmig valgt.

## 3.2 Referenter

Sentralstyrets innstilling: Ida-Martine Trollnes og Ann-Irene Dæhlin.

**Vedtak:** Ann-Irene Dæhlin og Ida-Martine Trollnes ble enstemmig valgt.

## 3.3 Tellenemnd

Sentralstyrets innstilling: Anette Klein, Vilde Adolfsen, Jørgen Støttum og Hanne Røksund Johannessen.

**Vedtak:** Anette Klein, Jørgen Støttum, Hanne Røksund Johannessen og Vilde Adolfsen ble enstemmig valgt.

## 3.4 Protokollunderskrivere

Anna Eggen Skarbøvik foreslo Anna B. Kunzendorf.

Henning Knudsen foreslo seg selv.

**Vedtak:** Anna B. Kunzendorf og Henning Knudsen ble enstemmig valgt.

## 3.5 Redaksjonskomite og resolusjonskomite

Sentralstyrets innstilling:

Det settes ned to komiteer. En som jobber med resolusjoner og en som jobber med målplan og budsjett (redaksjonskomite).

Leder for resolusjonskomiteen: Isabel Engan.

Leder for redaksjonskomiteen: Henning Knudsen.

I tillegg til leder velges det to eller tre medlemmer til begge komiteene.

Isabel Engan ønsket å trekke seg som leder for resolusjonskomiteen da hun ikke var fysisk tilstede på møtet.

**Vedtak:** En resolusjonskomite bestående av Guro Helene Sørdalen (leder), Ida Sødahl Utne og Tom Kristian Johannessen ble enstemmig valgt.

En redaksjonskomite bestående av Henning Knudsen (leder), Anna B. Kunzendorf, Katrin Kvæl Hasselberg og Tina Sleire Sandvik ble enstemmig valgt.

# Sak 4/21 Innkalling

**Vedtak**: Landsmøtet godkjente innkallingen.

# Sak 5/21 Forretningsorden

William Skauen foreslo å stryke følgende setning i § 5: «Ingen gis mer enn tre innlegg i debatten om en sak. Unntak gjelder for saksinnledere, eller personer som ber om ordet til saksopplysning, forretningsorden, dagsorden eller voteringsorden.»

**Vedtak:** Landsmøtet godkjente forretningsorden med ovenstående endring.

# Sak 6/21 Saksliste

1. Åpning.
2. Navneopprop.
3. Konstituering.
   1. Dirigenter.
   2. Referenter.
   3. Tellenemd.
   4. Protokollunderskrivere.
   5. Komiteer.
4. Godkjenning av innkallingen.
5. Godkjenning av forretningsorden.
6. Godkjenning av saksliste.
7. Godkjenning av tidsskjema.
8. Hilsninger.
9. Gjennomgang av ikke utsendte sentralstyreprotokoller.
10. Årsmeldinger 2020.
    1. Årsmelding for Norges Blindeforbunds Ungdom.
    2. Årsmelding for NBfU Vest.
    3. Årsmelding for NBfU Øst.
    4. Årsmelding for NBfU Nord.
    5. Årsmelding for NBfU Midt.
11. Regnskap og revisjon.
    1. Regnskap og balanse 2020 med noter.
    2. Revisjonsberetningen for regnskapsåret 2020.
    3. Muntlig foreløpig økonomisk orientering 2021.
12. Innsendte saker.
    1. Orientering om styreinstruks.
    2. Orientering om arbeidet med målplan.
    3. Orientering om resolusjoner fra 2020.
    4. Forespørsel om NBfU-representant i NBF sentralstyre.
    5. Innsendte vedtektsendringsforslag.
    6. Etiske retningslinjer.
    7. Høringsprosess for vedtektsendringsforslag.
    8. Redegjørelse og spørsmålsrunde ifm. prosessen rundt mistillitsforslaget mot tidligere styreleder Kristoffer Lium
13. Rapporter.
    1. Rapport fra interessepolitisk utvalg.
    2. Rapport fra internasjonalt utvalg.
14. Prinsipprogram.
15. Budsjett 2022.
16. Uttalelser / resolusjoner fra landsmøtet.
17. Valg.
    1. Sentralstyre.
    2. Valgkomité.
    3. Representant til NBFs sentralstyre.
18. Avslutning.

Magnus Kroken foreslo på vegne av sentralstyret å stryke sak 12.8. «12.8 Redegjørelse og spørsmålsrunde ifm. prosessen rundt mistillitsforslaget mot tidligere styreleder Kristoffer Lium» fra sakslista, med den begrunnelsen at store deler av saken er taushetsbelagt.

Landsmøtet stemte over Sentralstyrets forslag. 13 stemte for at saken skal stå på sakslista mot 9 som stemte mot, 5 valgte å avstå fra å stemme og en delegat var ikke til stede.

**Vedtak:** Landsmøtet godkjente forslaget til saksliste.

# Sak 7/21 Tidsskjema

Fredag 03. september

14:10 Oppmøte Oslo S ved Burger King / ved den store tavlen med all informasjon – toget går 14:24 (ankomst 14:54).

14:35 Oppmøte Oslo lufthavn Gardermoen ved siden av Burger King og Narvesen (ved sittegruppene) – toget går 14:49 (ankomst 14:54).

14:54 Ankomst Eidsvoll verk stasjon.

15:05 Avgang fra Eidsvoll verk stasjon - rutebuss 447 Erikstellet.

15:20 Ankomst Hurdal syn- og mestringssenter – innsjekk.

16:00 Introduksjon og åpning av Landsmøtet og følgende saker behandles:

SAK 1. Åpning.

SAK 2. Navneopprop.

SAK 3. Konstituering.

SAK 4. Godkjenning av forretningsorden.

SAK 5. Godkjenning av innkalling.

SAK 6. Godkjenning av saksliste.

SAK 7. Godkjenning av tidskjema.

SAK 8. Hilsener.

SAK 9. Gjennomgang av ikke utsendte sentralstyreprotokoller .

SAK 13.1 Rapport fra interessepolitisk utvalg

SAK 13.2 Rapport fra internasjonalt utvalg

Praktisk informasjon om helgen og fra trygghetsgruppen.

18:00 Middag.

19.30 Landsmøteforhandlingene gjenopptas, og følgende saker behandles:

SAK 10. Årsmeldinger (fra sentralt og regionene).

SAK 11.1 Regnskap og balanse 2020 med noter.

SAK 11.2 Revisjonsberetningen for regnskapsåret 2020.

SAK 11.3 Muntlig foreløpig økonomisk orientering 2021.

SAK 12.2 Orientering om arbeidet med målplan.

SAK 12.3 Orientering om resolusjoner fra 2020.

SAK 12.7 Høringsprosess for vedtektsendringsforslag.

SAK 12.5 Innsendte vedtektsendringsforslag.

Valgkomiteen leser opp innstillingen før møtet heves for dagen.

22:00 Møtet heves for dagen – sosial aktivitet i Hammersborg.

Lørdag 04. september

08:00 Frokost.

09:00 Forhandlingene gjenopptas og følgende saker behandles:

SAK 15 Budsjett 2022.

SAK 12.1 Orientering om styreinstruks.

SAK 12.6 Etiske retningslinjer.

SAK 12.8 Redegjørelse og spørsmålsrunde ifm. prosessen rundt mistillitsforslaget mot tidligere styreleder Kristoffer Lium.

Innledning til sak 14 og 16 – prinsipprogram og resolusjoner.

13:00 Lunsj

14:30 «Temadebatt» - diskusjon om temaer som er aktuelle for synshemmet ungdom.

16:15 Skrivetid – delegatene jobber med forslag til resolusjoner og/eller prinsipprogrammet.

17:15 Presentasjon av forslag til resolusjoner og prinsipprogrammet, kort debatt.

18:00 Avslutning for dagen – valgkomiteens innstilling leses opp.

19:00 Festmiddag.

20:30 Frist for innsending av forslag i sakene prinsipprogram, budsjett, resolusjoner og etiske retningslinjer .

Søndag 05. september

08:00 Frokost – frist for utsending av innstilling fra redaksjonskomiteen og resolusjonskomiteen.

Husk utsjekking av rommet før møtestart!

09:00 Forhandlingene gjenopptas og følgende saker behandles:

SAK 12.4 Forespørsel om NBfU representant i NBFs sentralstyre.

SAK 12.5 Vedtektsendringer forts.

11:15 Pause.

11:30 Valg.

13:00 Lunsj.

14:15 Behandlingene gjenopptas og følgende saker behandles:

Kort debatt og vedtak i sakene prinsipprogram, budsjett, resolusjoner og etiske retningslinjer.

Avslutning av møtet.

16:30 Felles avreise.

Magnus Kroken ba om at sak 8. Hilsninger ble flyttet til etter middagen på fredag.

**Vedtak:** Landsmøtet godkjente tidsskjemaet med ovenstående endring, og mulighet for å gjøre nødvendige endringer underveis.

# Sak 8/21 Hilsninger

Forbundsleder i Norges Blindeforbund, Terje Andre Olsen, ønsket NBfU et godt landsmøte og lykke til på vegne av moderorganisasjonen.

Styreleder i Landsrådet for Norges barne- og ungdomsorganisasjoner, Isa Maline Isene, hadde sendt inn en digital hilsen hvor hun ønsket NBfU lykke til med landsmøte, og berømmet organisasjonen for det viktige arbeidet de gjør for synshemmet ungdom.

# Sak 9/21 Gjennomgang av ikke utsendte sentralstyreprotokoller

Det forelå ingen protokoller fra sentralstyret som ikke var utsendt før landsmøtet.

# Sak 10/21 Årsmeldinger

## 10. 1 Årsmelding 2020 Norges Blindeforbunds Ungdom

Årsmeldingen ble gjennomgått punkt for punkt, og møtet ble gitt anledning til å kommentere og stille spørsmål underveis.

Henning Knudsen påpekte at Spark VM ikke ble avlyst grunnet korona pandemien, men på grunn av snømangel.

**Vedtak:** Landsmøtet godkjente den sentrale årsmeldingen med presiseringen fra Henning Knudsen.

## 10.2 Årsmelding NBfU region Vest

Maryell Owe Kleven presenterte region Vests årsmelding, og møtet ble gitt anledning til å kommentere og stille spørsmål til denne.

**Vedtak:** Landsmøtet tok årsmeldingen fra region Vest til orientering.

## 10.3 Årsmelding for NBfU Region Øst

Henning Knudsen presenterte region Østs årsmelding, og møtet ble gitt anledning til å kommentere og stille spørsmål til denne.

**Vedtak:** Landsmøtet tok region Østs årsmelding til orientering.

## 10.4 Årsmelding Norges Blindeforbunds Ungdom region Nord

Katrin Kvæl Hasselberg presenterte region Nords årsmelding, og møtet ble gitt anledning til å kommentere og stille spørsmål til denne.

Vedtak: Landsmøtet tok region Nords årsmelding til orientering.

## 10.5 Årsmelding for Norges Blindeforbunds Ungdom region Midt

Anna Kunzendorf presenterte regionen Midts årsmelding, og møtet ble gitt anledning til å kommentere og stille spørsmål til denne.

**Vedtak:** Landsmøtet tok region Midts årsmelding til orientering.

# Sak 11/21 Regnskap og revisjon

## 11.1 Regnskap og balanse 2020 med noter

Silje Solvang orienterte muntlig fra regnskapet for 2020. Regnskapet viser at Norges Blindeforbunds ungdom har hatt inntekter på kr 3.351.535 kroner og utgifter på kr 2.666.282 kroner i 2020. Regnskapet viser et overskudd på 685.000 kroner. Solvang påpekte imidlertid at enkelte av utgiftene, grunnet korona-pandemien, betales i 2021. Det faktiske overskuddet er derfor på 325.000 kroner. Møtet ble gitt anledning til å kommentere og stille spørsmål til regnskapet.

**Vedtak:** Landsmøtet godkjente regnskapet for 2020.

## 11.2 Revisjonsberetningen for regnskapsåret 2020

Silje Solvang orienterte om revisjonsberetningen for regnskapsåret 2020. Det er en ren beretning, som konstaterer at det ikke foreligger noen feil eller mangler ved regnskapet.

**Vedtak:** Landsmøtet tok revisjonsberetningen til orientering.

## 11.3 Muntlig foreløpig økonomisk orientering 2021

Silje Solvang redegjorde muntlig om foreløpig økonomisk rapport for 2021. Norges Blindeforbunds ungdom har hittil i år hatt inntekter på kr 2.389.937, - og utgifter på kr 944.825, - Resultatrapporten for juli 2021 viser at organisasjonen har brukt litt mindre midler enn budsjettert.

**Vedtak:** Landsmøtet tok redegjørelsen til orientering.

# Sak 12/21 Innsendte saker

## 12.1 Orientering om styreinstruks

Magnus Kroken presenterte den nye styreinstruksen som Sentralstyret har utarbeidet. Instruksen er ment brukt til opplæring av nye styremedlemmer og ansatte, samt som et oppslagsverk ved behov. Dette skal være et levende dokument, som kan og bør endres med jevne mellomrom når styret ser behovet for det.

**Vedtak:** Landsmøtet tok styreinstruksen til orientering.

## 12.2 Orienteringssak til landsmøte om målplan 2020-2022

Ingvild Bye redegjorde for arbeidet med Målplanen 2020 – 2022 som ble vedtatt på Norges Blindeforbunds ungdoms landsmøte i 2020. Satsningsområdene i perioden har vært universell utforming, utdanning og fritid. Utvalget som har jobbet med målplanen har blant annet sendt inn høringssvar, hatt møter med politikere, skrevet kronikker og laget podkaster.

**Vedtak:** Landsmøtet uttrykte at de var svært fornøyde med utvalgets arbeid, og tok presentasjonen til orientering.

## 12.3 Orientering om resolusjoner fra 2020

Christian Thon orienterte om arbeidet med resolusjonene som ble vedtatt på Norges Blindeforbunds ungdoms landsmøte i 2020. Flere av landsmøtedelegatene tok til orde for at Sentralstyret burde sørge for at det gode arbeidet med å produsere podkaster om synshemmedes hverdag fortsetter.

**Vedtak:** Landsmøtet var svært fornøyde med presentasjonen, og tok denne til orientering.

## 12.4 Representant fra NBfU i Norges Blindeforbunds sentralstyre

Ida Sødahl Utne redegjorde for forslaget fra Norges Blindeforbunds vedtektsutvalg om å ha en representant fra Norges Blindeforbunds ungdom i Norges Blindeforbunds sentralstyre. Forslaget har fått støtte fra mer enn fem av fylkeslagsårsmøtene i Norges Blindeforbund, og skal dermed behandles av deres landsmøte.

Landsmøtet voterte over om Norges Blindeforbunds ungdom ønsker å ha en fast representant med personlig stedfortreder i Norges Blindeforbunds sentralstyre. 20 stemte for forslaget, 4 stemte mot forslaget, 3 avsto fra å stemme og en av delegatene var ikke tilstede under avstemningen.

**Vedtak:** Norges Blindeforbunds ungdom skal utpeke en fast representant med personlig stedfortreder til Norges Blindeforbunds sentralstyre, med en varighet på 2 år, i tilfelle Norges Blindeforbund vedtar dette på sitt landsmøte 23. – 26. september 2021.

## 12.5 Innkommende vedtektsendringsforslag

Ifølge vedtektene for Norges Blindeforbunds Ungdom må vedtektsendringsforslag oppnå minst to tredjedels flertall for å bli vedtatt. Vedtektene sier derimot ingenting om hvorvidt blanke stemmer skal telles eller ei. Før innkommende vedtektsendringsforslag kunne behandles måtte derfor landsmøtet avgjøre hvorvidt blanke stemmer skulle telles med under votering over vedtektsendringsforslag under årets landsmøte.

24 delegater stemte for at alle stemmene, inkludert blanke stemmer, skulle telles med. 2 delegater stemte for at de blanke stemmene ikke skulle inkluderes i det totale antallet avgitte stemmer. 2 delegater avsto fra å stemme.

**Vedtak:** Landsmøtets flertall vedtok at blanke stemmer skal telles med ved votering over vedtektsendringsforslag under årets landsmøte.

**Vedtektsendringsforslag til §1.4**

Forslagsstiller: Vedtektsutvalget i region Øst.

Dagens ordlyd:

«Målplanen er organisasjonens kortsiktige mål, som ønskes oppnådd i inneværende landsmøteperiode.»

Foreslås endret til:

«Målplanen er organisasjonens kortsiktige mål, som ønskes oppnådd innen 2 (to) år.»

Sentralstyret stilte seg bak forslaget.

**Vedtak:** Landsmøtet stilte seg enstemmig bak forslaget.

**Vedtektsendringsforslag til §2**

**Forslag 1**

Forslagsstiller: Vedtektsutvalget i region Øst.

Ny §2.5

«Å representere synshemmede ungdommer gjennom nasjonalt og internasjonalt arbeid.»

Sentralstyret avviser forslaget til fordel for forslag 2.

**Forslag 2**

Forslagsstiller: Sentralstyret.

Dagens ordlyd §2.1:

«Norges Blindeforbunds Ungdom skal arbeide for full samfunnsmessig likestilling og sosial inkludering av synshemmet ungdom ved å:

Motivere og skolere synshemmet ungdom til selv å ta aktivt del i organisatorisk og interessepolitisk arbeid»

Forslag til ny ordlyd i §2.1:

«Norges Blindeforbunds Ungdom skal arbeide for full samfunnsmessig likestilling og sosial inkludering av synshemmet ungdom ved å:

Motivere og skolere synshemmet ungdom til selv å ta aktivt del i organisatorisk, interessepolitisk og internasjonalt arbeid»

**Vedtak:** Et enstemmig landsmøtet forkastet forslag 1, og støttet sentralstyrets innstilling til endringen i forslag 2.

**Vedtektsendringsforslag til §5**

**Forslag 1**

Forslagsstiller: Vedtektsutvalget i region Øst.

Dagens ordlyd §5.2:

«Skriftlig innkalling skal sendes alle medlemmer minst fire uker før årsmøtet avholdes. I denne skal det gjøres oppmerksom på at fristen for å sende inn saker er to uker før årsmøtet. Sakspapirer skal sendes medlemmene senest en uke før årsmøtet.»

Forslag til ny ordlyd i §5.2:

«Skriftlig innkalling skal sendes alle regionens medlemmer minst fire uker før årsmøtet avholdes. I denne skal det gjøres oppmerksom på at fristen for å sende inn saker er to uker før årsmøtet. Sakspapirer skal sendes møtedeltakerne senest en uke før årsmøtet.»

Sentralstyret stilte seg bak forslaget.

**Vedtak:** Et enstemmig landsmøte stilte seg bak sentralstyrets forslag.

**Forslag 2**

Forslagsstillere: Ida Sødahl Utne og Lena Gimse.

Dagens ordlyd §5.6:

«Årsmøtet skal velge et styre bestående av fire, fem, seks eller sju medlemmer. I et styre på fire eller fem medlemmer skal ett av disse velges som varamedlem. I et styre på seks eller sju medlemmer skal to av disse velges som varamedlemmer. Regionene kan selv bestemme om de vil bruke en valgordning der hele eller halve styret står på valg hvert år. Leder velges alltid for ett år. Minst 2/3 av styremedlemmene, inklusive leder, skal være synshemmede. Dersom det ikke stiller nok kandidater til å velge et fulltallig styre på årsmøtet, kan årsmøtet gi et valgt styre på minst tre medlemmer fullmakt til å supplere seg. I fullmakten avgjør årsmøtet hvor mange flere medlemmer styret kan suppleres med. Fullmakten må vedtas av årsmøtet med minst 2/3 flertall.»

Forslag til ny ordlyd i §5.6:

«Årsmøtet skal velge et styre bestående av fire, fem, seks eller sju medlemmer. I et styre på fire eller fem medlemmer skal ett av disse velges som varamedlem. I et styre på seks eller sju medlemmer skal to av disse velges som varamedlemmer. Regionene kan selv bestemme om de vil bruke en valgordning der hele eller halve styret står på valg hvert år. Leder velges alltid for ett år. Minst 2/3 av styremedlemmene, inklusive leder, skal være synshemmede. Dersom det ikke stiller nok kandidater til å velge et fulltallig styre på årsmøtet, kan årsmøtet gi et valgt styre på minst tre medlemmer fullmakt til å supplere seg. I fullmakten avgjør årsmøtet hvor mange flere medlemmer styret kan suppleres med. Fullmakten må vedtas av årsmøtet med minst 2/3 flertall. Kun medlemmer av regionen kan velges til styret.»

Sentralstyret avviste forslaget med tre mot to stemmer til fordel for forslag 4.

**Vedtak:** Landsmøtet vedtok med 17 mot 9 stemmer å avvise forslaget. Det ble avgitt 2 blanke stemmer.

**Forslag 3**

Forslagsstillere: Ida Sødahl Utne og Lena Gimse.

Dagens ordlyd §5.6:

«Årsmøtet skal velge et styre bestående av fire, fem, seks eller sju medlemmer. I et styre på fire eller fem medlemmer skal ett av disse velges som varamedlem. I et styre på seks eller sju medlemmer skal to av disse velges som varamedlemmer. Regionene kan selv bestemme om de vil bruke en valgordning der hele eller halve styret står på valg hvert år. Leder velges alltid for ett år. Minst 2/3 av styremedlemmene, inklusive leder, skal være synshemmede. Dersom det ikke stiller nok kandidater til å velge et fulltallig styre på årsmøtet, kan årsmøtet gi et valgt styre på minst tre medlemmer fullmakt til å supplere seg. I fullmakten avgjør årsmøtet hvor mange flere medlemmer styret kan suppleres med. Fullmakten må vedtas av årsmøtet med minst 2/3 flertall.»

Forslag til ny ordlyd i §5.6:

«Årsmøtet skal velge et styre bestående av fire, fem, seks eller sju medlemmer. I et styre på fire eller fem medlemmer skal ett av disse velges som varamedlem. I et styre på seks eller sju medlemmer skal to av disse velges som varamedlemmer. Regionene kan selv bestemme om de vil bruke en valgordning der hele eller halve styret står på valg hvert år. Leder velges alltid for ett år. Minst 2/3 av styremedlemmene, inklusive leder, skal være synshemmede. Dersom det ikke stiller nok kandidater til å velge et fulltallig styre på årsmøtet, kan årsmøtet gi et valgt styre på minst tre medlemmer fullmakt til å supplere seg. I fullmakten avgjør årsmøtet hvor mange flere medlemmer styret kan suppleres med. Fullmakten må vedtas av årsmøtet med minst 2/3 flertall. Man kan ikke inneha verv i flere regionstyrer samtidig.»

Sentralstyret avviste forslaget med tre mot to stemmer.

**Vedtak:** Landsmøtet avviste forslaget med 16 mot 5 stemmer. Det ble avgitt 7 blanke stemmer.

**Forslag 4**

Forslagsstillere: Vedtektsutvalget i region Øst.

Dagens ordlyd §5.6:

«Årsmøtet skal velge et styre bestående av fire, fem, seks eller sju medlemmer. I et styre på fire eller fem medlemmer skal ett av disse velges som varamedlem. I et styre på seks eller sju medlemmer skal to av disse velges som varamedlemmer. Regionene kan selv bestemme om de vil bruke en valgordning der hele eller halve styret står på valg hvert år. Leder velges alltid for ett år. Minst 2/3 av styremedlemmene, inklusive leder, skal være synshemmede. Dersom det ikke stiller nok kandidater til å velge et fulltallig styre på årsmøtet, kan årsmøtet gi et valgt styre på minst tre medlemmer fullmakt til å supplere seg. I fullmakten avgjør årsmøtet hvor mange flere medlemmer styret kan suppleres med. Fullmakten må vedtas av årsmøtet med minst 2/3 flertall.»

Forslag til ny ordlyd i §5.6:

«Årsmøtet skal velge et styre bestående av fire, fem, seks eller sju medlemmer. I et styre på fire eller fem medlemmer skal ett av disse velges som varamedlem. I et styre på seks eller sju medlemmer skal to av disse velges som varamedlemmer. Regionene kan selv bestemme om de vil bruke en valgordning der hele eller halve styret står på valg hvert år. Leder velges alltid for ett år. Kun medlemmer av organisasjonen kan velges som styremedlemmer, jf. § 3.5. Minst 2/3 av styremedlemmene, inklusive leder, skal være synshemmede. Dersom det ikke stiller nok kandidater til å velge et fulltallig styre på årsmøtet, kan årsmøtet gi et valgt styre på minst tre medlemmer fullmakt til å supplere seg. I fullmakten avgjør årsmøtet hvor mange flere medlemmer styret kan suppleres med. Fullmakten må vedtas av årsmøtet med minst 2/3 flertall.»

Sentralstyre stilte seg bak forslaget med 3 mot 2 stemmer.

**Vedtak:** Forslaget ble avvist av landsmøtet da det ikke oppnådde to tredjedels flertall. 17 stemte for forslaget, 2 stemte mot. Det ble avgitt 9 blanke stemmer.

**Forslag 5**

Forslagsstillere: Vedtektsutvalget i region Øst.

Dagens ordlyd §5.8:

«Årsmøtet skal velge opp til 6 (seks) delegater og opp til 6 (seks) varadelegater til NBfUs landsmøte. Disse velges for 1 (ett) år. Alle fylkene i regionen bør være representert. Minst halvparten av delegatene skal være synshemmede. Alle delegatene til landsmøtet må være medlemmer jf. Vedtektenes § 3.1. Medlemmer av NBfUs sentralstyre kan ikke velges som delegater til landsmøtet.»

Forslag til ny ordlyd i §5.8:

«Årsmøtet skal velge delegater og varadelegater til landsmøtet. Antallet delegater som velges på årsmøtet beregnes på følgende måte: Hver region får 6 delegater, for hvert 20. medlem over 50 får regionen tildelt en ny delegatplass, med et maksantall på 10 delegater per region. Antallet delegater beregnes basert på medlemstallene slik de er når regionens årsmøte avholdes. Delegater velges for ett år. Et flertall av fylkene i regionen bør være representert og minst halvparten av delegatene må være synshemmede. Alle delegatene til landsmøtet må være medlemmer jf. Vedtektenes § 3.1. Medlemmer av sentralstyret kan ikke velges som delegater til landsmøtet.»

Sentralstyret stilte seg bak forslaget med 3 mot 2 stemmer.

**Vedtak:** Landsmøtet avviste forslaget med 14 mot 10 stemmer. Det ble avgitt 3 blanke stemmer, og en av delegatene var ikke tilstede.

**Vedtektsendringsforslag til §7.5**

Forslagstiller: Vedtektsutvalget i region øst.

Dagens ordlyd §7.5:

«Regionstyret konstituerer seg med en egen sekretær som skal skrive protokoll fra styremøtene. Protokoller godkjennes av styret og sendes deretter sentralstyret, fylkeslagene i regionen og eventuelt andre relevante instanser.»

Forslag til ny §7.5:

«Det skal skrives protokoll fra alle regionens styremøter. Protokoller godkjennes av styret og sendes deretter sentralstyret, fylkeslagene i regionen og eventuelt andre relevante instanser.»

Sentralstyret stilte seg bak forslaget.

**Vedtak:** Et enstemmig landsmøte stilte seg bak forslaget.

**Vedtektsendringsforslag til §9**

**Forslag 1**

Forslagsstiller: Vedtektsutvalget i region Øst.

Ny §9.5.

«Det skal alltid skrives protokoll fra landsmøtet. Denne skal godkjennes av to protokollunderskrivere valgt av landsmøtet.»

Alle påfølgende avsnitt flyttes ned ett hakk

Sentralstyret stilte seg bak forslaget.

**Vedtak:** Et enstemmig landsmøte stilte seg bak forslaget.

**Forslag 2**

Forslagsstiller: Silje Solvang, Maryell Owe Kleven, Ingvild Bye, Thomas Peelen, Ingvild Grimstad, Guro Helene Sørdalen, Anna Kunzendorf, Jarle Austdal.

Dagens ordlyd §9.6:

Landsmøtet velger et styre for NBfU bestående av leder, nestleder, tre styremedlemmer og to varamedlemmer, fem inklusive leder skal være synshemmet.

Forslag til ny §9.6:

Landsmøtet velger et styre for NBfU bestående av leder, nestleder, tre styremedlemmer og to varamedlemmer. Minst tre av de stemmeberettigete skal være under 26 år og minst fem skal være synshemmet.

Sentralstyret avviste forslaget med fire mot fem stemmer.

Forslagsstillerne ønsket å trekke forslaget med den begrunnelsen at det finnes bedre måter å sikre at flere unge får delta i sentralstyret på enn å endre vedtektene. Forslaget måtte allikevel behandles all den tid det var sendt til landsmøtet.

**Vedtak:** Et enstemmig landsmøte avviste forslaget.

**Forslag 3**

Forslagsstiller: Vedtektsutvalget i region Øst.

Dagens ordlyd §9.6:

«Landsmøtet velger et styre for NBfU bestående av leder, nestleder, tre styremedlemmer og to varamedlemmer. Minst fem inklusive leder skal være synshemmet.»

Forslag til ny §9.6:

«Landsmøtet velger et sentralstyre bestående av leder, 1. nestleder (politisk nestleder), 2. nestleder (organisatorisk nestleder), 4 (fire) styremedlemmer, og 1 (ett) varamedlem. Minst fem inklusive leder skal være synshemmet.»

Sentralstyret stilte seg bak forslaget.

**Vedtak:** Landsmøtet avviste forslaget da det ikke oppnådde to tredjedels flertall. 11 delegater stemte for forslaget, 9 stemte mot. Det ble avgitt 8 blanke stemmer.

**Forslag 4**

Forslagsstiller: Vedtektsutvalget i region Øst.

Dagens ordlyd §9.10:

«Dersom en region ikke avholder årsmøte grunnet inaktivitet, kan sentralstyret utpeke inntil seks delegater og seks varadelegater som deltar på landsmøte med stemme-, forslags- og talerett på lik linje med andre delegater»

Forslag til ny ordlyd i §9.10:

«Dersom en region ikke avholder årsmøte grunnet inaktivitet, kan sentralstyret utpeke inntil seks delegater og seks varadelegater som deltar på landsmøtet med stemme-, forslags- og talerett på lik linje med andre delegater. Sentralstyret kan kun utpeke medlemmer av den inaktive regionen til disse delegatplassene, og medlemmer av sentralstyret kan ikke utpekes.»

Sentralstyret stilte seg bak forslaget med 3 mot 2 stemmer.

**Vedtak:** Et enstemmig landsmøte stilte seg bak forslaget.

**Vedtektsendringsforslag til §11.6**

**Forslag 1**

Forslagsstiller: Vedtektsutvalget i region Øst.

Forslag til ny §11.6.

«Sentralstyrets arbeidsutvalg består av leder, 1. nestleder, og 2. nestleder. Arbeidsutvalget har ansvar for å forberede saker i forkant av sentralstyremøtene. Ytterligere mandat for arbeidsutvalget fastsettes av sentralstyre på første styremøte i styreperioden. Vedtak fattet av arbeidsutvalget må være enstemmig, hvis vedtaket ikke er enstemmig oversendes saken til neste sentralstyremøte.» Alle påfølgende avsnitt flyttes ett hakk ned.

Vi fremmer samtidig forslag om å vedtektsfeste arbeidsutvalget (se forslag 9), men dette er avhengig av at forslaget om endret sammensetning av sentralstyret vedtas.

Sentralstyret avviste forslaget med fire mot en stemme til fordel for forslag 3.

**Forslag 2**

Forslagsstiller: Vedtektsutvalget i region Øst.

Forslag til ny §11.6

«Sentralstyrets arbeidsutvalg består av leder, 1. nestleder, og 2. nestleder. Arbeidsutvalget har ansvar for å forberede saker i forkant av sentralstyremøtene. Ytterligere mandat for arbeidsutvalget fastsettes av sentralstyre på første styremøte i styreperioden. Vedtak fattet av arbeidsutvalget må være enstemmig, hvis vedtaket ikke er enstemmig oversendes saken til neste sentralstyremøte.» Alle påfølgende avsnitt flyttes ett hakk ned.

Behandles dersom forslag 1 vedtas.

Sentralstyret avviste forslaget med 4 mot 1 stemmer til fordel for forslag 3.

**Forslag 3**

Forslagsstiller: Sentralstyret.

Forslag til ny §11.6

«Arbeidsutvalget består av styreleder, og to styremedlemmer. Arbeidsutvalget har ansvar for å forberede saker i forkant av sentralstyremøtene. Ytterligere mandat for arbeidsutvalget fastsettes på første møte i styreperioden».

**Vedtak:** Forslag 1 og 2 falt da forsalg 3 falt. Landsmøtet avviste forslag 3 da det ikke oppnådde to tredjedels flertall. 16 delegater stemte for, 2 delegater stemte mot, og 9 stemte blankt. En delegat var fraværende under avstemningen.

**Vedtektsendringsforslag til §14**

**Forslag 1**

Forslagsstillar: Magnus Kroken.

Dagens ordlyd §14.1: "Endringer i vedtektene må vedtas med 2/3 (to tredjedeler) flertall på landsmøtet."

Forslag til ny §14.1.: "Endringer i vedtektene må vedtas med 2/3 (to tredjedeler) flertall på landsmøtet. Ved opptelling av stemmer telles blanke stemmer som stemmer mot endringer."

Sentralstyret avviste forslaget til fordel for forslag 2.

**Vedtak:** Landsmøtet stilte seg bak forslaget med 22 mot 6 stemmer.

**Forslag 2**

Forslagstiller: Ida Sødahl Utne.

Dagens ordlyd §14.1: «Endringer i vedtektene må vedtas med 2/3 (to tredjedeler) flertall på landsmøtet.»

Forslag til ny §14.1:

«Endringer i vedtektene må vedtas med 2/3 (to tredjedeler) flertall på landsmøtet. Blanke stemmer skal utelates fra stemmetellingen.»

Sentralstyret stilte seg bak forslaget.

**Vedtak:** Forslaget falt da forslag 1 fikk flertall.

**Vedtektsendringsforslag: Medlemsmøte**

Forslagsstiller: Henning Knudsen.

Foreslo å stryke dagens §5.8

Dagens ordlyd:

Årsmøtet skal velge opp til seks delegater og opp til seks varadelegater til NBfUs landsmøte. Disse velges for ett år. Alle fylkene i regionen bør være representert. Minst halvparten av delegatene skal være synshemmede. Alle delegatene til landsmøtet må være medlemmer jf. Vedtektenes § 3.1. Medlemmer av NBfUs sentralstyre kan ikke velges som delegater til landsmøtet.

Foreslo å endre §9.2.

Dagens ordlyd:

«Skriftlig brev sendes regionsstyrene minst åtte uker før landsmøtet. Det skal her opplyses om at fristen for å sende inn saker og påmelding til landsmøtet utløper seks uker før det avholdes.»

Endres til:

«Skriftlig innkalling sendes organisasjonens medlemmer minst seksten uker før landsmøtet. Det skal her opplyses om at fristen for å melde seg på landsmøtet er tolv uker før det avholdes, og at fristen for å sende inn saker er seks uker før det avholdes.»

Foreslo å endre §9.3.

Dagens ordlyd:

«Senest tre uker før landsmøtet skal skriftlig innkalling med sakspapirer sendes landsmøtedelegatene. Kun sakene nevnt i innkallingen skal behandles under landsmøtet.»

Endres til:

«Senest tre uker før landsmøtet skal skriftlig innkalling med sakspapirer sendes de som er påmeldt landsmøtet. Kun sakene nevnt i innkallingen skal behandles under landsmøtet.»

Foreslo å stryke §9.4.

Dagens ordlyd:

«Styret har ikke stemmerett i noen saker på landsmøtet.»

Foreslo å stryke §9.10.

Dagens ordlyd:

«Dersom en region ikke avholder årsmøte grunnet inaktivitet, kan sentralstyret utpeke inntil seks delegater og seks varadelegater som deltar på landsmøte med stemme-, forslags- og talerett på lik linje med andre delegater.»

Foreslo å endre §10.2.

Dagens ordlyd:

«Skriftlig innkalling skal sendes landsmøtedelegatene senest 14 dager før møtet.»

Endres til:

«Skriftlig innkalling skal sendes organisasjonens medlemmer senest fire uker før møtet. Det skal her opplyses om at fristen for påmelding til ekstraordinært landsmøte er to uker før møtet avholdes.»

Sentralstyrets innstilling: Landsmøtet 2020 vedtok å utsette behandlingen av vedtektsendringsforslaget og den tilknyttede resolusjonen til 2021, for å kunne behandle det etter gjennomføring av prøveordningen som var planlagt for 2020. På grunn av pandemien har prøveordningen som var planlagt for 2020 heller ikke latt seg gjennomføre på landsmøtet 2021. Fordi den opprinnelige prøveordningen ikke har latt seg gjennomføre i 2021 har sentralstyret lagt til rette for at medlemmer kan delta digitalt på landsmøtet 2021. Sentralstyret foreslår likevel å utsette behandlingen enda ett år, for å gi mulighet for å prøve den opprinnelige prøveordningen.

**Vedtak:** Landsmøtet stilte seg enstemmig bak sentralstyrets forslag om å utsette behandling av endringsforslaget ett år til. Forslaget behandles på Norges Blindeforbunds landsmøte i 2022.

## 12.6 Etiske retningslinjer for NBfU

Ida Sødal Utne orienterte om sentralstyrets forslag til etiske retningslinjer. Retningslinjene skal undertegnes av alle tillitsvalgte og ansatte i NBfU. Det kom inn 3 forslag til endringer/strykninger i de etiske retningslinjene for Norges Blindeforbunds ungdom.

Innsendte forslag med redaksjonskomiteens innstilling:

**Forslag 1**

Forslagstiller: Tom Kristian Johannesssen.

Forslag: Tillegg til paragraf 4 i Etiske retningslinjer. Legge til alder og graviditet (i oppramsingen av diskrimineringsgrunnlagene, redaksjonskomiteens anmerkning.)

Redaksjonskomiteens innstilling:Forslag vedtas.

**Vedtak:** Et enstemmig landsmøte stilte seg bak forslaget.

**Forslag 2**

Forslagstiller: Sentralstyret.

Forslag: Sentralstyret foreslo å stryke overskriften «Brudd på retningslinjene», samt de to tilhørende avsnittene.

Sentralstyret oppfordret det nye sentralstyret til ved neste landsmøte å redegjøre for varslingsutvalgets arbeidsmåte, og behovet for at dette bør inn i retningslinjene.

Redaksjonskomiteens innstilling: Avvises til fordel for forslag 3.

**Vedtak:** Et enstemmig landsmøte avviste forslaget til fordel for forslag 3.

**Forslag 3**

Forslagstiller:William Skauen, Henning Knudsen og Trond-Martin Kvalheim Hauge.

Forslag:Vi foreslår å stryke siste setning under overskriften «Etiske retningslinjer for NBfU», hele punktet «Brudd på retningslinjene», samt tredje avsnitt (altså siste setning) under punktet «Bekreftelse».

Redaksjonskomiteens innstilling: Forslag vedtas.

**Vedtak:** Et enstemmig landsmøte stilte seg bak forslaget.

Et enstemmig landsmøte vedtok de etniske retningslinjene med ovenstående endringer.

## 12.7 Høringsprosess for vedtektsendringsforslag

Magnus Kroken redegjorde for sentralstyrets forslag om høringsprosess for vedtektsendringsforslag:

«I landsmøteperioden 2021-2022 skal det vere ein open høyringsprosess for vedtektsendringsforslag som vert sendt inn til landsmøtet 2022. Prosessen skal gjennomførast på denne måten:

* Alle vedtektsendringsforslag som er sendt inn før 1. desember 2021 skal sendast til alle regionsstyre og utval i NBfU. Forslaga skal òg gjerast kjent og tilgjengeleg for alle andre medlemmar. Dette skal skje innan 5. desember 2021.
* Sentralleddet skal ta i mot høyringsinnspel. Høyringsinnspel skal vere tilgjengeleg for både forslagsstillarar og alle andre medlemmar. Innspel kan med fordel gjerast tilgjengeleg fortløpande. 5. januar 2022 er siste frist for å sende inn innspel.
* Forslagsstillarar kan oppdatere, endre eller trekke sine forslag fram til den gjeldande fristen 15. januar 2022.
* Det er ikkje eit krav at eit vedtektsendringsforslag har vore gjennom høyringsprosessen. Ved utsending av vedtektsendringsforslag til regionane, og i sakspapir til landsmøtet 2022 skal det for kvart forslag framgå om forslaget har vore gjennom høyringsprosessen.
* Høyringsinnspel kan leggjast ved utsending til regionane og landsmøtedelegatane, men er ikkje del av handsaminga på årsmøte eller landsmøte.»

**Vedtak:** Et enstemmig landsmøte stilte seg bak forslaget.

## 12.8 Redegjørelse og spørsmålsrunde ifm. prosessen rundt mistillitsforslaget mot tidligere styreleder Kristoffer Lium

Kristoffer Lium, som ble valgt som leder av Sentralstyret på landsmøtet i 2020 trakk seg etter kun et halvt år, og ønsket at landsmøtet skulle få vite mer om bakgrunnen for dette. Sentralstyret har besluttet at bakgrunnen for denne saken omfattes av taushetsplikten. Lium ønsket allikevel å redegjøre for sin oppfatning av prosessen, og svare på eventuelle spørsmål om saken som ikke omfattes av taushetsplikten.

Katrin Kvæl Hasselberg foreslo å lukke møtet slik at kun delegater og det nødvendige antallet møtefunksjonærer var tilstede, for å unngå å spre taushetsbelagte opplysninger.

Ida Sødal Utne foreslo å stoppe strømmingen av møtet på Radio Z.

**Vedtak:** Landsmøtet vedtok med 13 mot 5 stemmer å lukke møtet. 9 stemte blank, og 1 delegat var ikke tilstede. Følgelig falt forslaget fra Ida Sødal Utne om å stoppe strømmingen av møtet.

Katrin Kvæl Hasselberg, Mariam Tartousy og Kevin Valberg valgte å forlate salen under behandlingen av saken.

NBfUs taushetserklæring ble opplest i sin helhet før saken ble behandlet.

Protokolluderskriver Anna Kunzendorf viser til at saken ble behandlet

for lukkede dører, og mener det følgende, utover innledningen til saken og navn på innlederne skal fremkomme av protokollen.

Kristoffer Lium orienterte muntlig om sin opplevelse av prosessen. Han gikk av i februar 2021 etter et mistillitsforslag fra Sentralstyret. Han forlot sentralstyremøtet under mesteparten av behandlingen, og opplevde at hans side av saken ikke ble hørt. Han mente anklagene bygde på misforståelser og usanne påstander, og at han ikke fikk anledning til å gi tilsvar.

Etter å ha blitt informert om Sentralstyrets mistillit valgte Lium å trekke seg som leder. ikke fordi han var enig i beslutningen, men fordi han ønsket å skape ro i Sentralstyret og organisasjonen. I ettertid har han angret på denne beslutningen, og håper gjennom landsmøtets behandling av saken at NBfU kan lære noe av denne prosessen, og at miljøet i organisasjonen kan bli bedre.

Lium fortalte videre at han hadde hatt et veldig tøft halvår, med mange stygge rykter om hva mistilliten fra Sentralstyret kunne dreie seg om. Han har ønsket at NBfU skal sørge fro juridisk bistand for å oppklare lovligheten i behandlingen av mistillitsforslaget. Sentralstyret har dog innvilget 6.000 kr til psykolog slik at Lium skulle ha noen å snakke med all den tid saken er taushetsbelagt og han ikke har hatt noen mulighet til å snakke med andre om den.

Magnus Kroken redegjorde for Sentralstyrets side av saken. Han stilte seg bak Liums fremstilling av prosessens rundt mistillitsforslaget. Han orienterte om at Sentralstyret hadde gjennomført en hemmelig prøvevotering hvor fire av fem stemte for mistillit mot Kristoffer Lium, og at Lium valgte å trekke seg da han ble informert om resultatet. Han fortalte også at NBfUs trygghetsgruppe var tilgjengelige for samtaler med Lium, men at han ikke kunne snakke om bakgrunnen for forslaget om mistillit da dette var taushetsbelagt.

Landsmøtet ble gitt anledning til å kommentere og stille spørsmål til saken.

Flere av delegatene tok til orde for at Sentralstyret ikke hadde tatt seg god nok tid ved behandlingen av mistillitsforslaget, og at det var alvorlig at sentralstyret stilte mistillit til lederen uten å involvere landsmøtet.

Christian Thon og Isabel Engan medgav at de syntes prosessen hadde vært veldig vanskelig, og at de kunne ha tatt seg bedre tid.

**Vedtak:** Landsmøtet tok redegjørelsene fra Kristoffer Lium og Sentralstyret til orientering.

# Sak 13/21 Rapporter

Rapportene ble utsendt til delegatene i forkant av landsmøtet.

## 13.1. Rapport fra interessepolitisk utvalg

Silje Solvang gjennomgikk rapporten og redegjorde for arbeidet i interessepolitisk utvalg i perioden 2020 / 2021. Utvalget har arbeidet med en kampanje for å få til en nasjonal BPA-ordning, en kampanje for bruk av vernebriller på nyttårsaften, Lånekassens merknad til ekstrastipendordningen, utarbeidelse av artikler til nettsider og aksjonsuka «Uleselig».

**Vedtak:** Landsmøtet tok rapporten til orientering.

## 13.2 Rapport fra internasjonalt utvalg

Mariam Tartousi gjennomgikk rapporten og redegjorde for arbeidet i internasjonalt utvalg i perioden 2020 / 2021. Utvalget har fått en innføring i hvordan internasjonal avdeling i Norges Blindeforbund jobber, og har sendt en søknad til NOREC om et utvekslingsprosjekt i samarbeid med Den Afrikanske Blindeunionen.

**Vedtak:** Landsmøtet tok rapporten til orientering.

# Sak 14/21 Norges Blindeforbunds Ungdoms prinsipprogram

Magnus Kroken innledet om Norges Blindeforbunds ungdoms prinsipprogram. Gjeldende versjon av Norges Blindeforbunds prinsipprogram var sendt ut til delegatene, og det forelå ingen forslag til endringer i forkant av møtet.

Det ble diskutert temaer som er aktuelle for synshemmet ungdom for å nedsette noen prinsipper som kan brukes som redskap/verktøy i det interessepolitiske arbeidet.

Redaksjonskomiteen mottok 4 tilleggsforslag til prinsipprogrammet. Tre av forslagene gjaldt synshemmede foreldres rettigheter, og hadde likelydende innhold. Både redaksjonskomiteen og landsmøtet avviste derfor to av disse tre forslagene.

**Vedtak:** Følgende forslag til tillegg i prinsipprogrammet ble enstemmig vedtatt.

Forslagstiller: Henning Knudsen.

Følgende tillegg under punktet om arbeid: «En synshemmet som mottar full eller delvis stønad til livsopphold fra folketrygden» ble endret til «personer som mottar full eller delvis stønad til livsopphold fra folketrygden».

Forslagstiller: Katrin Kvæl Hasselberg, Synne Sandtrøen, Silje Madelen Ingvaldsen, Thomas Peelen, Ida-Martine Trollnes, Mariam Tartousi og redaksjonskomiteen.

«Norges Blindeforbunds Ungdom er en organisasjon for ungdom og unge voksne mellom 14-35år. I dette tidsrommet stifter mange familie. Synshemmede foreldre opplever at det settes spørsmålstegn ved deres omsorgsevne, og at deres rett til praktisk bistand i forbindelse med oppfølging av egne barn ikke oppfylles.

Hverdagen som forelder er hektisk og energikrevende for alle. Synshemmede bruker i tillegg til dette mer energi enn andre på̊ dagligdagse gjøremål, og har derfor ofte behov for litt ekstra tilrettelegging, slik at vi kan følge opp våre barn på en best mulig måte. Dette et også avgjørende for at vi kan leve aktive og selvstendige liv, som blant annet innebærer å ta utdanning og delta i arbeidslivet.

Barn av synshemmede foreldre i hele landet skal ha rett til prioritert plass i barnehage, slik at de kan få en best mulig tilrettelagt barnehagehverdag. Synshemmede foreldre skal også ha rett på̊ reise til og fra barnehage, skole, SFO og barns fritidsaktivitet, på lik linje med tilrettelagt transport for øvrig. Dette for at våre barn ikke skal havne utenfor felleskapet. Synshemmede foreldre skal også motta informasjon og læringsmateriell i egnet format slik at de kan følge opp sine barn på en best mulig måte. Svaksynte og blinde foreldre skal også̊ ha rett på tilstrekkelig praktisk bistand til oppfølging av sine barn, uten at deres omsorgsevne skal trekkes i tvil.

**Vedtak:** Et enstemmig landsmøte vedtok prinsipprogrammet i sin helhet, med ovenstående endringer.

# Sak 15/21 Budsjett 2022

Det kom inn 3 forslag til budsjettet 2021.

Innsendte forslag med redaksjonskomiteens innstilling:

**Forslag 1**

Forslagstiller: Tina Sleire Sandvik, Kristoffer Lium, Henning Knudsen og William Skauen.

Forslag: Det settes av 80.000 kr til sentral goalball aktivitet. Det skal arrangeres goalballturnering enten nasjonalt eller nordisk. Midlene kan også tas fra ekstern finansiering.

Redaksjonskomiteens innstilling: Forslaget vedtas.

**Vedtak:** Landsmøtet stiller seg enstemmig bak forslaget.

**Forslag 2**

Forslagstiller: Silje Solvang.

Forslag: Foreslo å stryke høstkurs dersom forslag 1 om goalball vedtas.

Redaksjonskomiteens innstilling:Forslaget avvises da redaksjonskomiteen mener det er tilstrekkelige midler til begge arrangementene.

**Vedtak:** Landsmøtet stilte seg bak redaksjonskomiteens innstilling om å beholde høstkurset. For forslaget stemte 21, 4 stemte mot og 3 stemte blankt.

**Forslag 3**

Forslagstillere: Kristoffer Lium, William Skauen, Christian Thon, Henning Knudsen og Tina Sleire Sandvik.

Forslag: Øke posten Finansinntekter fra 3.500,- til -25 000,-.

Redaksjonskomiteens innstilling: Delt innstilling – to for og to mot.

**Vedtak:** Landsmøtet stilte seg bak forslaget. 14 stemte for forslaget, 9 stemte mot, og 5 stemte blankt.

Landsmøtet vedtok budsjettet med endringene nevnt ovenfor. Dette innebærer et budsjett med et underskudd på kr 624 000,-

# Sak 16 Uttalelser/resolusjoner

Isabel Engan innledet om uttalelser og resolusjoner.Det ble diskutert temaer som er aktuelle for synshemmet ungdom for å nedsette noen uttalelser eller resolusjoner som enten sendes til sentralstyret i Norges Blindeforbunds Ungdom, Norges Blindeforbund eller til andre offentlige aktører.

## Bruk av ledsagerbevis og tilgjengelighetsmerke

Forslagstiller: Tom Johannessen.

Sendes til: Sentralstyret.

NBfUs landsmøte ønsker at sentralstyret skal jobbe med å øke betydning og bruk av ledsagerbevis og/eller tilgjengelighetsmerket og finne muligheter til å vektlegge dette.

At ledsagerbevis skal kunne brukes på flest mulige steder, og at vi skal jobbe for å gjøre det lettere for både brukere og arrangør. Vi håper sentralstyret kan jobbe med dette og se på eventuelle løsninger. NBfUs landsmøte oppfordrer til å samarbeide med Blindeforbundet om dette.

**Vedtak:** Landsmøtet stilte seg enstemmig bak resolusjonen.

## Modernisering av visuell profil

Forslagsstiller: Nora Sulejmani

Sendes til: NBfUs sentralstyre.

Norges Blindeforbunds ungdom trenger en ny visuell profil, og eventuelt en applikasjon med tjenester organisasjonen har å tilby.

er.

NBfU er organisasjoner som handler om samhold og felleskap, hvor blinde og svaksynte føler seg hørt og sett. Dette bør gjenspeiles i den visuelle profilen. Vi trenger en attraktiv og Inkluderende logo som representerer alle i organisasjonen.

Landsmøtet til Norges Blindeforbunds ungdom 2021 ber Sentralstyret i NBfU se nærmere på dette, og komme tilbake til landsmøtet i 2022 med et forslag til videre prosess

**Vedtak:** Etter endringsforslag fra delegatene vedtok landsmøtet ovenstående resolusjon.

## Tilgjengeliggjør produktet, øk salget!

Forslagsstiller: Anna Bolstad Kunzendorf, Silje Solvang og Ida Sødahl Utne.

Sendes til: Relevante aktører og produsenter

Matvareprodukter  
Norges blindeforbunds ungdom kontakter dere for å komme med noen råd om hvordan man kan gjøre produkter tilgjengelig for alle. Mange med dårlig syn får ikke med seg all informasjon som står med liten skrift eller små symboler på matvarer. Dette er problematisk for blinde og svaksynte, men også befolkningen for øvrig.

Deres produkter bør i aller høyeste grad være tilgjengelig for alle. Vi mener det bør være mulig å få all visuell informasjon opp på telefonen ved å skanne en QR kode. Denne QR koden kan for eksempel kobles til en lenke hvor man kan få opp relaterte produkter og matoppskrifter man kan bruke. For å kunne oppdage hvor på produktet QR koden er plassert, trengs det taktil merking slik at det er lettere å skanne koden med telefon.

Mange plasser i verden kan man skanne QR kode for å for eksempel bestille mat, dette er bra, men det kan fortsatt videreutvikles og brukes på flere områder.

Vi håper det allerede jobbes med, men vi trenger en fortgang i prosessen, dette er helt nødvendig slik alle kunder kan være mer selvstendig og få informasjon om produktene

Klesprodusenter.

Norges blindeforbunds ungdom kontakter dere for å komme med noen råd om hvordan man kan gjøre produktinformasjon tilgjengelig for alle. Mange med dårlig syn får ikke med seg all informasjon som står med liten skrift eller små symboler på produkter. Dette er problematisk for blinde og svaksynte, men også befolkningen for øvrig.

Deres produkter bør i aller høyeste grad være tilgjengelig for alle. Vi mener det bør være mulig å få all visuell informasjon opp på telefonen ved å skanne en QR kode. Denne QR koden kan for eksempel kobles til en lenke hvor man kan få opp relaterte produkter. For å kunne oppdage hvor på produktet QR koden er plassert, trengs det taktil merking slik at det er lettere å skanne koden med telefon.

Mange plasser i verden kan man skanne QR kode for å for eksempel bestille mat, dette er bra, men det kan fortsatt videreutvikles og brukes på flere områder.

Vi håper det allerede jobbes med, men vi trenger en fortgang i prosessen, dette er helt nødvendig slik alle kunder kan være mer selvstendig og få informasjon om produktene.

**Vedtak:** Etter små endringsforslag fra delegatene vedtok landsmøtet ovenstående resolusjon.

## Kontrollkomite

Forslagsstillere: William Skauen, Henning Knudsen, Tina Sleire Sandvik og Kristoffer Lium.

Resolusjonen sendes til: Sentralstyret, regionstyrene.

NBfUs landsmøte 2021 ber det påtroppende sentralstyret, i samarbeid med regionene, utarbeide et vedtektsendringsforslag om å innføre kontrollkomite frem mot landsmøtet 2022. Denne komiteen skal ha tolkningsrett på vedtektene mellom landsmøtene, samt passe på at sentralstyret følger norsk lov, organisasjonens vedtekter, og landsmøtets vedtak. Komiteen velges av landsmøtet.

**Vedtak:** Landsmøtet stiller seg enstemmig bak resolusjonen.

## Tilgjengelige menyer på restaurant

Forslagsstiller: Silje Solvang.

Sendes til: Sentralstyret.

Å dra ut for å spise på restaurant, enten det er med familien, en date, med vennegjengen eller med kollegaer har en lang tradisjon i den norske kulturen. Det å kunne lese menyen selv er noe de fleste tar som en selvfølge, men for blinde og svaksynte er dette ofte svært utfordrende. Vi må ofte få de travle servitørene eller de vi drar med til å lese opp menyen, noe kan føles problematisk når menyene er lange og lydnivået er høyt. Landsmøtet til Norges Blindeforbunds ungdom 2021 ber Sentralstyret satse på å få flere restauranter til å tilby menyer i punktskrift og legge ut menyene på nettsiden og sikre at disse er universelt utformet. Dette kan gjøres ved blant annet å søke ekstern støtte for at Sentralstyret i samarbeid med Interessepolitisk utvalg og regionene kan dra rundt for å snakke med restauranteier og legger frem problemstillingen og løsningen. Ved å søke ekstern finansiering for dette, kan vi også legge inn midler slik at vi kan ta kostnaden ved å produsere menyer i punktskrift, så denne kostnaden ikke legges på restaurantene. Dette tas da ikke fra vår egenkapital, men legges inn i søknadsbeløpet.

**Vedtak:** Landsmøtet stilte seg enstemmig bak resolusjonen.

## Sammen er vi sterke

Forslagsstiller: Silje Solvang.

Sendes til: Sentralstyret.

Norges Blindeforbunds Ungdoms Landsmøte 2021 oppfordrer det påtroppende Sentralstyret til å legge til rette for et videre godt samarbeid med vår moderorganisasjon, Blindeforbundet. Vi har en moderorganisasjon med mange ressurser, kloke hoder og mange like saker vi jobber for. Et godt og tett samarbeid med Blindeforbundet tror vi vil føre til større gjennomslagskraft i samfunnet og mange gode refleksjoner.

**Vedtak:** Landsmøtet stilte seg enstemmig bak resolusjonen.

Make Hurdal great again! Velkommen til Hurdal fornøyelsespark og mestringssenter!

Avsender: Trond-Martin Hauge og Silje Solvang.

Sendes til: Blindeforbundet.

Vi elsker Hurdal og vil være her enda mer. Vi utfordrer derfor Blindeforbundet til å oppfylle disse punktene:

* Softismaskin
* Mer tappetårn
* Vannskllie fra verandaen på Hammersborg til Hurdalsjøen
* Bytte ut heis mellom etasjene med sklier
* Strippestang i Hammersborg
* Sjokoladefontene ved gymsalen
* Bytte ut doringene med de gamle fargerike
* Legge glitter på alle ledelinjene
* Tofelts-lederlinje
* Gapestokk til de som står på ledelinjen
* Flere trær til hengekøyer
* Hoppeslott

Forslagsstillerne trakk forslaget med den begrunnelse at den var laget for å holde humøret oppe i resolusjonskomiteen kvelden før.

## Kjøp av ledsagerbillett på nett

Forslagsstiller: Isabel Engan.

Sendes til: Ticketmaster, billettservice og andre billettdistributører.

Norges blindeforbund ungdoms landsmøte 2021 mener kulturarrangement, konserter og festivaler skal være tilgjengelig for alle. I dag varierer det fra sted til sted hvor enkelt det er å bestille og registrere ledsagerbilletter. Vi mener at hos arrangører som tilbyr ledsagerbillett skal disse være like enkle å bestille over nett som alle andre billetter.

Ved å bestille billett på nett får man informasjon om at noen i publikum har med ledsager og dermed får sikret plass. Dette er lettere både for kunde og arrangør.

Norges blindeforbunds ungdom oppfordrer dere til å gjøre kjøp av alle type billetter tilgjengelig på nett.

**Vedtak:** Landsmøtet stiller seg enstemmig bak denne resolusjonen, men ønsker at idrettsarrangementer også spesifiseres i innledningen. Landsmøtet gir sentralstyret sammen med forslagsstiller fullmakt til å gjøre redaksjonelle endringer i resolusjonen.

**Vedtak:** Landsmøtet ba om at det gjøres en språkvask av alle resolusjonene før de sendes.

## Medlemsmøte 2.0, fra landsmøtet 2020

Resolusjonen ble foreslått av Henning Knudsen og resolusjonskomiteen på landsmøte 2020. Landsmøtet 2020 vedtok å utsette og oversende resolusjonen med det tilknyttede vedtektsendringsforslaget til landsmøtet 2021, på grunn av koronapandemien.

«Medlemsmøte 2.0.

Norges Blindeforbunds Ungdoms landsmøte 2020 vedtar følgende resolusjon om gjennomføringen av organisasjonens medlemsmøte. Resolusjonen vedtas sammen med ny § 9 i organisasjonens vedtekter, og er av landsmøtet stilt som krav for at denne paragrafen vedtas.

Landsmøtet er klar over at senere landsmøter kan fragå denne resolusjon, men understreker at det da vil stride mot den vilje som ligger bak bestemmelsen i vedtektenes § 9. Landsmøtet ber om at endringer i disse retningslinjene gjøres med 2/3 flertall.

Landsmøtet skal gjennomføres på følgende måte:

§ 1. Innkalling

Samtlige medlemmer av NBfU inviteres til landsmøtet.

Påmeldingsfristen er absolutt, og kan ikke fravikes dersom et medlem ikke var medlem av organisasjonen på tidspunktet for påmeldingsfristen.

Styrene i hver enkelt region har, sammen med sentralstyret, ansvar for å sørge for at medlemmer gis informasjon om hvordan landsmøtet gjennomføres, og hva det er. Dette innebærer ingen plikt til å bedrive oppsøkende virksomhet, men til å gi medlemmer svar på de spørsmål de måtte ha, samt å informere om landsmøtet på et arrangement, for eksempel på regionens årsmøte.

§ 2. Tid og sted

Sentralstyret vedtar tidspunkt og sted for landsmøtet innenfor de rammer vedtektene gir. Tidspunkt for landsmøtet skal være fastsatt innen den første regionen avholder sitt årsmøte.

Landsmøtet kan ikke arrangeres i samme landsdel mer enn to år på rad.

§ 3. Økonomi

Norges Blindeforbunds ungdoms sentralledd dekker samtlige kostnader ved medlemmers deltakelse på landsmøtet.

Med samtlige kostnader menes i denne forbindelse reise, opphold og forpleining. Har et medlem med seg personlig ledsager, dekkes de samme utgiftene for disse.

Et medlem, som grunnet arbeid eller lang reisevei ikke kan møte til oppsatt møtestart, kan gis anledning til å ankomme etter møtestart.

§ 4. Egenandel

Sentralstyret fastsetter en egenandel for deltakelse på landsmøtet. Denne skal ikke settes høyere enn 500 kroner. Egenandelen skal komme frem av invitasjonen til landsmøtet.

Medlemmer i en vanskelig økonomisk situasjon kan søke administrasjonen om å få egenandelen dekket. Dette skal være en skjønnsvurdering hvor økonomi og livssituasjon legges til grunn.

Medlemmer som har behov for personlig ledsager, betaler ikke egenandel for disse. Egenandelen betales uavhengig av om det er faktiske utgifter knyttet til medlemmets deltakelse.

§ 5. Møtefunksjonærer

Sentralstyret har ansvar for å sørge for at det foreslås to dirigenter, to dirigenter, og en tilstrekkelig tellenemnd til landsmøtet. Sentralstyret har også ansvar for honorering av disse.

Sentralstyret har videre ansvar for å sørge for å skaffe et tilstrekkelig antall ledsagere, og skal be om deltakelse fra Norges Blindeforbunds ungdoms trygghetsgruppe.

§ 6. Rettigheter

Samtlige medlemmer av Norges Blindeforbunds Ungdom, som er til stede på medlemsmøte, har stemmerett, jf. vedtektenes § 9. Disse medlemmene har også forslagsrett og talerett. Disse rettigheter innehas også av medlem som er valgt som dirigent eller referent.

Medlemmer som ikke er til stede på landsmøtet har forslagsrett. Sentralstyret plikter å sørge for at medlemmer som ikke er til stede kan sende inn sine forslag, og begrunne disse skriftlig.

Stemmeavgivning ved fullmakt er ikke tillatt.

Sentralstyret har i utgangspunktet plikt til å møte på landsmøtet. Leder av sentralstyret kan frita et styremedlem for denne plikten.

Observatører på landsmøtet har talerett.

§ 7 Komiteer

Landsmøtet skal nedsette minimum én redaksjonskomité, som har det overordnede ansvaret for å motta, innarbeide og fremlegge innkomne forslag for landsmøtet. Komiteen(e) skal bestå av minimum tre medlemmer.

§ 8 Forretningsorden

Det skal fastsettes en forretningsorden, som gir regler for gjennomføring av møtet.

§ 9 Kringkasting

Landsmøtet skal overføres på radio, eller lyden skal overføres på annen måte.

§ 10 Veiledningsplikt

Sentralstyrets medlemmer skal ved behov bistå med veiledning til medlemmer som ønsker å sende inn forslag eller stille til valg, og skal på en enkel måte forklare hvordan medlemmet skal gå frem.

Sentralstyrets innstilling: På grunn av pandemien har prøveordningen som var planlagt for 2020 heller ikke latt seg gjennomføre på landsmøtet 2021. Fordi den opprinnelige prøveordningen ikke har latt seg gjennomføre i 2021 har sentralstyret lagt til rette for at medlemmer kan delta digitalt på landsmøtet 2021. Sentralstyret foreslår likevel å utsette behandlingen enda ett år, for å gi mulighet for å prøve den opprinnelige prøveordningen.»

**Vedtak:** Landsmøtet stilte seg enstemmig bak sentralstyrets forslag om å utsette behandling av resolusjonen ett år til. Forslaget behandles på Norges Blindeforbund Ungdoms landsmøte i 2022.

# Sak 17/21 Valg

Alle kandidater fikk anledning til å presentere seg selv. Og det ble gitt mulighet for ett støtteinnlegg per kandidat.

## 17.1 Valgkomiteens innstilling for 2021/2022

**Sentralstyre**

Leder: Silje Solvang (1 år).

Nestleder: Ingvild Bye (2 år).

3. styremedlem: Tina Sleire Sandvik (1 år).

4. styremedlem: Noah Arnøy (2 år).

5. styremedlem: Christian Thon (gjensittende).

1. vara-medlem: Synne Sandtrøen (2 år).

2. vara-medlem: William Skauen (1 år).

**NBfUs representant i Norges Blindeforbunds sentralstyre**

Silje Solvang.

**Valgkomité**

Leder: Anna Kunzendorf.

Medlem: Katrin Hasselberg.

Medlem: Emilie Wien.

Vara medlem: Joakim R. Ramsland.

## 17.2 Sentralstyret

**Styreleder**

Valgkomiteens innstilling:Silje Solvang (1 år).

**Vedtak:** Silje Solvang ble valgt ved akklamasjon.

**Nestleder**

Valgkomiteens innstilling:Ingvild Bye (2 år).

**Vedtak:** Ingvild Bye ble valgt ved akklamasjon.

**3.styremedlem**

Valgkomiteens innstilling:Tina Sleire Sandvik (1 år).

Synne Sandtrøen foreslo Tom Kristian Johannessen.

Henning Knudsen holdt støtteinnlegg for Tina Sleire Sande.

Synne holdt støtteinnlegg for Tom Kristian Johannessen.

Votering:

Tina Sleire Sandvik mottok 16 stemmer.

Tom Kristian Johannessen mottok 12 stemmer.

**Vedtak:** Tina Sleire Sandvik ble valgt.

**4.styremedlem**

Valgkomiteens innstilling: Noah Arnøy (2 år).

Tina Sleire Sandvik foreslo Nora Sulejmani.

Kevin Valberg foreslår Synne Sandtrøen.

Anna Kunzendorf holdt støtteinnlegg for Noah Arnøy.

Isabel Engan holdt støtteinnlegg for Nora Sulejmani.

Tom Kristian Johannessen holdt støtteinnlegg for Synne Sandtrøen.

Votering:

Noah Arnøy mottok 5 stemmer.

Nora Sulejmani mottok 11 stemmer.

Synne Sandtrøen mottok 11 stemmer.

Det ble avgitt 1 blank stemme.

Da ingen av kandidatene oppnådde mer enn halvparten av stemmene ble det avholdt ny votering mellom Nora Sulejmani og Synne Sandtrøen.

Nora Sulejmani mottok 15 stemmer.

Synne Sandtrøen mottok 13 stemmer.

**Vedtak:** Nora Sulejmani ble valgt.

**5.styremedlem**

**Valgkomiteens innstilling:** Christian Thon (gjensittende).

Christian Thon valgte å trekke seg som 5. styremedlem.

Trond Martin Hauge foreslo William Skauen.

Thomas Peelen foreslo Katrin Kvæl Hasselberg.

Henning Knudsen holdt støtteinnlegg for William Skauen.

Lena Gimse holdt støtteinnlegg for Katrin Kvæl-Hasselberg.

Votering:

William Skauen mottok 10 stemmer.

Katrin Kvæl Hasselberg mottok 17 stemmer.

Det ble avgitt 1 blank stemme.

**Vedtak:** Katrin Kvæl Hasselberg ble valgt.

**1. varamedlem**

**Valgkomiteens innstilling:** Synne Sandtrøen (2 år).

Synne Sandtrøen valgte å trekke kandidaturet sitt, og foreslo Thomas Peelen.

Henning Knudsen foreslo William Skauen.

Anna B. Kunzendorf foreslo Noah Arnøy.

Tom Kristian Johannessen holdt støtteinnlegg for Thomas Peleen.

Votering:

Thomas Peelen mottok 11 stemmer.

William Skauen mottok 11 stemmer.

Noah Arnøy mottok 5 stemmer.

1 delegat avsto fra å stemme.

Da ingen av kandidatene oppnådde mer enn halvparten av stemmene ble det avholdt ny votering mellom Thomas Peelen og William Skauen.

Thomas Peelen mottok 13 stemmer.

William Skauen mottok 14 stemmer.

**Vedtak:** William Skauen ble valgt.

**2.varamedlem**

Valgkomiteens innstilling: William Skauen, som allerede hadde blitt valgt som 1. vara.

Guro Helene Sørdalen foreslo Henning Knudsen.

Henning Knudsen foreslo Joakim Ramsland.

Tina Sleire Sandvik foreslo Thomas Peelen.

Tine Sleire Sandvik holdt støtteinnlegg for Henning Knudsen.

Votering:

Henning Knudsen mottok 21 stemmer.

Joakim Ramsland mottok 2 stemmer.

Thomas Peelen mottok 5 stemmer.

**Vedtak:** Henning Knudsen ble valgt.

Nytt Sentralstyre ble som følger:

Leder: Silje Solvang (1år).

Nestleder: Ingvild Bye (2år).

3. styremedlem: Tina Sleire Sandvik (1 år).

4. styremedlem: Nora Sulejmani (2år).

5. styremedlem: Katrin Kvæl Hasselberg (1 år).

1. varamedlem: William Skauen (2år).

2. varamedlem: Henning Knudsen (1 år).

## 17.3 Valgkomite

**Leder**

Valgkomiteens innstilling: Anna B. Kunzendorf.

**Vedtak:** Anna B. Kunzendorf ble valgt med akklamasjon.

**Medlem**

Valgkomiteens innstilling:Katrin Kvæl Hasselberg, som valgte å trekke kandidaturet sitt da hun allerede var valgt inn i Sentralstyret.

Anna Eggen Skarbøvik foreslo Ida Sødahl Utne.

**Vedtak:** Ida Sødahl Utne ble valgt med akklamasjon.

**Medlem**

Valgkomiteens innstilling: Emilie Wien.

**Vedtak:** Emilie Wien ble valgt med akklamasjon.

**Vara medlem**

Valgkomiteens innstilling: Joakim R. Ramsland.

**Vedtak:** Joakim R. Ramsland ble valgt med akklamasjon.

Ny valgkomite ble som følger:

Leder: Anna Kunzendorf.

Medlem: Ida Sødahl Utne.

Medlem: Emilie Wien.

Varamedlem: Joakim R. Ramsland.

## 17.4 Representant med personlig stedfortreder til NBFs sentralstyre

Valgkomiteens innstilling til NBfU-representant i NBFs sentralstyre: Silje Solvang.

Valgkomiteen hadde ingen innstilling til personlig stedfortreder.

Tina Sleire Sandvik foreslo Katrin Kvæl Hasselberg som personlig stedfortreder.

**Vedtak:** Silje Solvang, med Katrin Kvæl Hasselberg som personlig stedfortreder, ble valgt ved akklamasjon.

# Sak 18/21 Avslutning

Nyvalgt leder, Silje Solvang, takket alle møtedeltagere, ansatte og møtefunksjonærer for innsatsen. Avtroppende leder, Magnus Kroken gav alle avtroppende styremedlemmer en liten oppmerksomhet, og ønsket det nye Sentralstyret lykke til. Silje Solvang hevet møtet kl. 16.02.